
Elasztomerek anyagtani elemzése

Bevezetés: a fogszabályozásban felhasznált elasztomer gumiláncok célja, hogy az általuk kifejtett erővel a fogak megfelelő pozícióba kerüljenek. Mivel a láncok használata során erejük csökken, ezért célunk a különböző gyártók láncai esetében különféle behatásokra történő változások megfigyelése volt, és hogy az eredmények tükrében egy ajánlást is tudjunk készíteni az elasztomerek cseréjére vonatkozólag a hatékonyabb kezelések érdekében.
Módszerek: 10 féle lánc került vizsgálatra, 6 hetes periódusban. Az elasztomereket 50 mm távolságra kifeszítve, műnyálban, és 37 °C-on tartva, reprezentálva lettek a szájüregi körülmények. A kezelés 2 fajta szájvízzel (Curasept fluoridos és fluorid mentes) és 2 fajta fogkrémmel (Parodontax és Sensodyne) történt napi 1x (n=5). A húzóerő heti egyszer lett mérve (Zwick/Roell Z5.0 biaxiális anyagvizsgálóval), a méréssorozat után pedig pásztázó elektron mikroszkópos (SEM) képek készültek. Ezen mérésekkel párhuzamosan történt az elasztomerek szakítóvizsgálata. Az erőmérésből adódó statisztikai analízis ANOVA, Tukey post hoc és relatív változás teszttel készült.
Eredmények: Az elasztomerek húzóerő változásának időbeli összehasonlítása alapján a GH Short lánc teljesített legjobban, a legnagyobb erőcsökkenés viszont a fluoridos szájvízzel kezelt gumiknál történt (21,79% és 31,36% között). A kezelések közötti összehasonlításnál, a kezeletlen gumikhoz viszonyítva megfigyelhető volt, hogy a Parodontax hatására egyes gumiknál fellépett erőnövekedés. 4 láncnál pedig a fluorid mentes szájvíz hatására csökkent a gumik húzóereje több mint 10%-ot. SEM képek elemzése során a Parodontax-szal kezelt gumik legkevésbé, a fluorid mentes szájvízzel kezelt gumik roncsolódtak legnagyobb mértékben.
Következtetés: az erőméréseink után kapott húzóerők átlagai alapján megállapíthatjuk, hogy a láncokat a 4. héten érdemes cserélni. Legjobban a fluorid mentes szájvízzel, legkevésbé a Parodontax fogkrémmel kezelt láncoknak csökkent a húzóereje.



